Gratis kaartjies vir 'Ons vir jou' aan PRAAG-lesers – praag.co.za
Gratis kaartjies vir 'Ons vir jou' aan PRAAG-lesers
Ons gee tans vyf stelle van twee kaartjies elk weg vir die musiekblyspel oor De la Rey, 'Ons vir jou', in die Staatsteater. Die vertoning is op 11 Julie 2012 om 20.00 of 'n ander geskikte datum wat die wenners en die produksie pas.
Om vir die gratis kaartjies in aanmerking te kom, stuur 'n e-pos aan inlig@praag.org.
Na twee jaar se onophoudelike navrae, word Ons vir jou weer in die Staatsteater aangebied. Ons vir jou, geskryf deur Hertzog-pryswenner, Deon Opperman, en Sean Else en met musiek deur Johan Vorster, is vir die eerste keer in 2008 aangebied en het in 2009 op publieke aandrang teruggekeer. Dié trefferproduksie is reeds deur 45 000 mense gesien.
Ons vir jou vertel die verhaal van 'n kosbare deel van die Afrikanergeskiedenis. Die uitwerking van die Anglo-Boereoorlog op 'n jong Afrikanervolk word met deernis en passie uitgebeeld. Met uitmuntende spel, ontroerende musiek en aangrypende dialoog is Ons vir jou 'n eenkeer-in-'n-leeftyd-ervaring.
Wanneer: Vanaf 7 Julie 2012 ­­­­­
Kaartjiepryse: Van R190,00 tot R350,00
10%-afslag op groepbesprekings en 15%-afslag vir lede van die Solidariteit Beweging
Rolverdeling: Rouel Beukes, Michelle Botha, Jannie Moolman, Marisa Drummond, Paul Luckhoff, Neels Coetzee, David Clatworthy, Norman Anstey en vele meer!